క్వింటాలుధరలు రూ.1200 నుంచి రూ.3555కి పెరుగదల
tomatoes
లక్నో: టమోటా పంటనష్టం కారణంగా వీటిని ఎక్కువగా వినియోగించే ఆహార ఉత్పత్తులధరలు 5-10శాతంపెరగవచ్చన్న అంచనాలున్నాయి. టమోటా ధరలు ఇప్పటికీ మండిల్లో మండిపోతున్నాయి. దేశీయ మార్కెట్లలో ఇప్పటికీ దిగిరాకుండా గరిష్టంగానే ఉన్నాయి. ఇందుకు మొత్తం పంటనష్టమే కారణం, అనేక రాష్ట్రాల్లో ప్రత్యేకించి ఉత్తరాదిరాష్ట్రాల్లో భారీగా వరదలు వచ్చాయి. భారీ వర్షపాతం కూడా పంటనష్టానికి కారణం అయింది. వంటల్లో ప్రతి కూరల్లోను వినియోగించే టమోటా ఇపుడుప్రియం కావడంతో టమోటా వినియోగించే వంటలు ఇకపై 5-10శాతం ధరలు పెరుగుతాయని అంచనా వేస్తున్నారు. కొనుగోలుధరలు పెరగడం వల్లనే ఈ ధరలు పెరుగుతాయన్న అంచనాలున్నాయి. రానున్న నెలల్లో మరింతగా పెరుగుతాయని అంచనా. టమోటా ధరలు నాసిక్‌, పింపల్‌గాంవ్‌ మార్కెట్లలో క్వింటాలుకు 1200 రూపాయలుగా గతనెల 31వ తేదీ నమోదయయితే ఇపుడు అక్టోబరు ఐదవ తేదీనాటికి క్వింటాలుకు 3555లుగా పెరిగాయి. ఆ తర్వాత నెమ్మదిగా తగ్గి క్వింటాలు అంటే వందకిలోలు 1905 రూపాయలకు చేరాయి. అదేవిధంగా టమోటా ధరలు ఢిల్లీలోని అజాద్‌నగర్‌ మార్కెట్లలో 180శాతంపెరిగింది.క్వింటాలు 1387 రూపాయల నుంచి 3770 రూపాయలకు పెరిగింది.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/national/